Document ID: 32013D0345

РЕШЕНИЕ НА СЪВЕТА
от 1 юли 2013 година
за изменение на Процедурния правилник на Съвета
(2013/345/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 240, параграф 3 от него,
като има предвид, че:
1)
Член 3, параграф 3, първа и четвърта алинея от Протокол (№ 36) относно преходните разпоредби, приложен към Договорите, предвижда, че до 31 октомври 2014 г., когато Съветът приема акт, за който се изисква квалифицирано мнозинство, и ако член на Съвета поиска това, трябва се извърши проверка дали държавите-членки, съставляващи това мнозинство, представляват най-малко 62 % от общото население на Съюза.
2)
Този процент се изчислява съобразно данните за населението, които се съдържат в член 1 от приложение III към Процедурния правилник на Съвета (1) (наричан по-нататък „Процедурен правилник“).
3)
На 14 януари 2013 г. Съветът прие Решение 2013/37/ЕС (2) за изменение на Процедурния правилник с цел адаптиране на данните в член 1 от приложение III към Процедурния правилник, което поражда действие от 1 януари 2013 г. съгласно член 2, параграф 2 от посоченото приложение.
4)
След присъединяването на Република Хърватия към Съюза, приложение III от Процедурния правилник следва да бъде изменено, така че да бъде отчетено нейното население.
ПРИЕ НАСТОЯЩОТО РЕШЕНИЕ:
Член 1
Таблицата в член 1 от приложение III към Процедурния правилник се изменя, както следва:
1)
след вписването за Ирландия се добавя следното ново вписване:
„Хърватия
4 398,2“;
2)
Вписването, озаглавено „Общо“, се заменя със следното вписване:
„Общо
508 077,9“;
3)
Вписването, озаглавено „Праг (62 %)“, се заменя със следното вписване:
„Праг (62 %)
315 008,3“.
Член 2
Настоящото решение влиза в сила в деня на публикуването му в Официален вестник на Европейския съюз.
Прилага се от 1 юли 2013 г.
Съставено в Брюксел на 1 юли 2013 година.

Labels: 10
0
18
15